[{"text_idx": "#000001", "text": "Ne rekomendata por dividataj komputiloj\nC\u0302u vi forgesis vian pasvorton?"}, {"text_idx": "#000002", "text": "C\u0302u vi forgesis vian pasvorton?"}, {"text_idx": "#000003", "text": "Au\u0306 ensaluti per ekstera retejo"}, {"text_idx": "#000004", "text": "Enhavas iujn ajn de miaj terminoj"}, {"text_idx": "#000005", "text": "Kiu rajtas voc\u0302doni en Luksemburgo?"}, {"text_idx": "#000007", "text": "Luksemburgo estas eta lando, kiu trovig\u0302as inter Belgio, Francio kaj Germanio. Pro la alta enlanda produktado kaj malgranda nombro da log\u0302antoj, Luksemburgo estas unu el la plej ric\u0302aj landoj en la mondo. Tiu floranta ekonomio altiras multajn eksterlandajn laboristojn. Iuj venas c\u0302iutage el la tri najbaraj landoj, aliaj log\u0302as en la lando mem. Sekve de tio la proporcio de alilandanoj en la tuta log\u0302antaro konstante kreskas."}, {"text_idx": "#000008", "text": "En 2011 38% de la log\u0302antaro estis alilandanoj, kaj en 2022 tiu proporcio atingis 47%. Kompreneble starig\u0302as la demando pri integrig\u0302o en la socio de tiom multaj alilandanoj. Lau\u0306 interkonsento kun aliaj eu\u0306ropaj s\u0302tatoj, iuj eksterlandanoj, sed ne c\u0302iuj, havas la rajton voc\u0302doni en municipaj kaj eu\u0306ropaj elektoj, sed ne en la naciaj elektoj. Kelkaj opinias, ke plivastigi la voc\u0302donrajton al eksterlandanoj helpus ilin partopreni en la nacia vivo de la lando."}, {"text_idx": "#000009", "text": "En junio 2015 okazis referendumo. La voc\u0302donantoj respondis la jenan demandon: \u00abC\u0302u vi konsentas, ke log\u0302antoj, kiuj ne estas luksemburgaj civitanoj, rajtu voc\u0302doni por la nacia parlamento, kondic\u0302e ke ili jam log\u0302is dek jarojn en la lando kaj ke ili jam voc\u0302donis en municipaj au\u0306 eu\u0306ropaj elektoj en Luksemburgo?\u00bb. La rezulto de la voc\u0302donado estis 22% por doni la elekto-rajton al alilandanoj kaj 78% kontrau\u0306."}, {"text_idx": "#000011", "text": "C\u0302u la rezultoj montras pli aktivan interesig\u0302on de la alilandanoj kompare kun la municipaj elektoj okazintaj en 2017? La respondo estas jes, sed la kresko de ties partopreno ne estas forta. C\u0302ar la voc\u0302donado estas sekreta, ne eblas scii kiom da alilandanoj efektive voc\u0302donis. Tamen, eblas scii kiom da eksterlandanoj estis enskribitaj en la listoj de voc\u0302donantoj. Voc\u0302donado estas deviga en Luksemburgo, kaj tio signifas, ke la nombro de enskribitoj sur la listoj devus esti simila al la nombro de efektivaj voc\u0302donintoj."}, {"text_idx": "#000012", "text": "Ni rigardu la situacion tutlandan kaj la situacion en la urbo Luksemburgo, en kiu log\u0302as kvinono de la landa log\u0302antaro. Tutlande, 15% de la enskribitoj estas alilandanoj kompare kun 12% en 2017. Sed en la c\u0302efurbo, 28% de la enskribitoj estas eksterlandanoj kompare kun 19% ses jarojn antau\u0306e. Tamen preskau\u0306 duono de la landa log\u0302antaro kaj pli ol 70% de la c\u0302efurba log\u0302antaro estas eksterlandanoj. Konsiderante tion, s\u0302ajnas ke la integrig\u0302o per la voc\u0302donrajto ankorau\u0306 ne estas plene sukcesa."}, {"text_idx": "#000016", "text": "Eblas afis\u0302i nun kaj registrig\u0302i poste.\nSe vi jam havas konton, ensalutu nun por afis\u0302i uzante g\u0302in."}, {"text_idx": "#000017", "text": "Algluita kiel ric\u0302a teksto. Alglui plat-tekste"}, {"text_idx": "#000019", "text": "Via ligilo estas au\u0306tomate enkorpigita. Montri kiel ligilo"}, {"text_idx": "#000020", "text": "Via antau\u0306a enhavo estas reenmetita. Malplenigi redaktilon"}, {"text_idx": "#000021", "text": "Ne eblas rekte alglui bildojn. Als\u0302utu au\u0306 enmetu bildojn per URL."}, {"text_idx": "#000022", "text": "Por bone funkcii, uea.facila uzas kuketojn. Legu nian Privatecan politikon por ekscii kiel ni uzas viajn informojn kaj la Uzkondic\u0302ojn por esti uzanto de la retejo."}]